Napad balističkim projektilima na Grozni 1999.
Napad balističkim projektilima na Grozni 1999. godine je predstavljao val balističkih projektila zemlja-zemlja koje su  21. oktobra 1999. godine, tokom Drugog čečenskog rata izvele ruske oružane snage na Grozni, prijestolnicu samoproglašene separatističke Čečenske Republike Ičkerije. Napad se zbio popodne i tada je ispaljeno do deset projektila koji su pali na različite dijelove grada, ali i tada dupkom ispunjenu gradsku tržnicu, uslijed čega je došlo do ogromnog broja žrtava među civilnim stanovništvom. Osim nje su pogođeni i gradska džamija i jedino rodilište koje je radilo u gradu. Najmanje 137 civila je poginulo, a između 260 i 400 osoba je ranjeno. Među mrtvima je bilo i 13 majki i 15 beba u bolnici, te 41 osoba koje se okupilo na molitvi. Jedna žena je izgubila nogu i ruku kada ju je pogodio šrapnel u autobusu. Među žrtvama je bilo i pripadnika ruske manjine u Čečeniji. Masovno stradanje civilnog stanovništva je izazvalo negativne reakcije u svjetskoj javnosti, kao i kod vodećih funkcionara EU i američke vlade koji su od ruske vlade tražile da prekinu zračnu kampanju, odnosno rat protiv Čečenije. Prilikom stizanja vijesti o ovom napadu, ruska vlasti su kontradiktorno reagirale: isprva su izjavila da su "čečenski borci sami uzrokovali eksploziju na tržnici" a zatim su potvrdili da su oni napali pijacu, ali da se tamo "prodavalo oružje i eksplozivi, te da su isti uništeni u specijalnoj operaciji". Ruski premijer Vladimir Putin je kasnije izričito opovrgao bilo kakvo učešće ruskih redovnih snaga u napadu. Organizacije za ljudska prava na temelju televizijskih snimaka ruska objašnjenja drže malo vjerojatnim, te se smatra kako je, ukoliko su ruske snage uistinu izvele napad, riječ o ratnom zločinu.

Vidi također
Masakr u Katir-Jurtu
Masakr u Katir-Jurtu
Bombardiranje Elistanža

Izvori

Reference

Grozni
GROZNI